62020CO0676_INF
Unionin tuomioistuimen määräys (yhdeksäs jaosto) 31.3.2023 –ASADE
(asia C-676/20) (
1
)
(Ennakkoratkaisupyyntö – Unionin tuomioistuimen työjärjestyksen 53 artiklan 2 kohta ja 99 artikla – Täysin jäsenvaltion sisäinen tilanne – Julkinen hankinta – Direktiivi 2014/24/EU – 74–77 artikla – Terveys- ja sosiaalipalvelujen tuottaminen – Voittoa tavoittelemattomien yksikköjen kanssa toteutettavien yhteistoimintajärjestelyjen käyttäminen – Palvelut sisämarkkinoilla – Direktiivi 2006/123/EY – Soveltamisala – 2 artiklan 2 kohdan f ja j alakohta)
1.
Ennakkoratkaisukysymykset – Tutkittavaksi ottaminen – Velvollisuus esittää unionin tuomioistuimelle riittävästi tietoja asiaan liittyvistä tosiseikoista ja lainsäädännöstä – Velvollisuuden ulottuvuus perusvapauksien alalla – Yhteen ainoaan jäsenvaltioon rajoittuvaa oikeusriitaa koskeva kysymys – Liittymäkohdasta, joka tekee pyydetyn tulkinnan välttämättömäksi oikeusriidan ratkaisemiselle, ei ole annettu tietoja – Tutkittavaksi ottamisen edellytysten selvä puuttuminen
(SEUT 267 artikla; unionin tuomioistuimen työjärjestyksen 94 artikla)
(ks. 36 kohta)
2.
Jäsenvaltioiden lainsäädännön lähentäminen – Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyt – Direktiivi 2014/24 – Tarjouskilpailun ratkaiseminen – Tarjoajien yhdenvertaisen kohtelun periaate ja menettelyn avoimuuden periaate – Ulottuvuus – Yleishyödyllisten sosiaali- ja terveyspalveluiden hankinta – Tietyille talouden toimijoiden ryhmille varatut julkiset sopimukset – Sopimuksen enimmäiskesto on yli kolme vuotta – Voittoa tavoittelemattomien yksikköjen kanssa toteutettavien yhteistoimintajärjestelyjen käyttäminen – Palveluntarjoajalle aiheutuneiden kustannusten korvaaminen – Hyväksyttävyys – Edellytykset
(Euroopan parlamentin ja neuvoston direktiivin 2014/24 75–77 artikla ja liite XIV)
(ks. 43–56 ja 59 kohta sekä määräysosa)
3.
Ennakkoratkaisukysymykset – Tutkittavaksi ottaminen – Ennakkoratkaisun tarpeellisuus ja esitettyjen kysymysten merkityksellisyys – Kansallisen tuomioistuimen arviointi asiasta – Olettama, jonka mukaan esitetyillä kysymyksillä on merkitystä asian ratkaisemisen kannalta
(SEUT 267 artikla)
(ks. 61 kohta)
4.
Sijoittautumisvapaus – Palvelujen tarjoamisen vapaus – Palvelut sisämarkkinoilla – Direktiivi 2006/123 – Soveltamisala – Ulottuvuus – Terveydenhuolto- ja sosiaalipalvelut jäävät soveltamisalan ulkopuolelle – Käsitteet – Sopimusjärjestelmään kuuluvat terveyspalvelut ja tietyt terveydenhuollon yhteistyö- ja tukipalvelut, kuten siirrot terveyskeskuksiin tai potilaiden avustaminen – Soveltamisalaan kuuluminen – Seuraukset – Jättäminen direktiivin soveltamisalan ulkopuolelle
(Euroopan parlamentin ja neuvoston direktiivin 2006/123 2 artiklan 2 kohdan f ja j alakohta)
(ks. 62, 63 ja 65–70 kohta)
5.
Ennakkoratkaisukysymykset – Unionin tuomioistuimen toimivalta – Rajat – Selvästi asiaan vaikuttamaton kysymys – Kysymys, jolla ei ole yhteyttä pääasian kohteeseen – Tutkittavaksi ottamisen edellytysten selvä puuttuminen
(SEUT 267 artikla; unionin tuomioistuimen työjärjestyksen 53 artiklan 2 kohta)
(ks. 64 ja 71–73 kohta)
Määräysosa
Julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston direktiivin 2014/24/EU 76 ja 77 artiklaa,
on tulkittava siten,
että ne eivät ole esteenä kansalliselle lainsäädännölle, jossa vain voittoa tavoittelemattomat yksiköt voivat tehdä julkisuus-, kilpailu- ja avoimuusperiaatetta noudattaen sopimuksia, joiden nojalla ne suorittavat yleishyödyllisiä terveys- ja sosiaalipalveluja ja saavat vastasuorituksena korvauksen niille aiheutuvista kustannuksista tällaisten palvelujen ennakoidusta arvosta riippumatta, jos tällaisilla sopimuksilla pyritään saavuttamaan yhteisvastuullisia päämääriä, vaikkei näin välttämättä kohennetakaan tällaisten palvelusuoritusten varainhoidollista asianmukaisuutta tai tehokkuutta suhteessa julkisiin hankintamenettelyihin yleisesti sovellettavaan järjestelmään, kunhan
–
tällaisten yksikköjen harjoittaman toiminnan lakisääteisillä ja sopimusperusteisilla puitteilla myötävaikutetaan tosiasiallisesti yhteiskunnallisiin päämääriin ja edistetään tämän sääntelyn perustana olevien yhteisvastuullisuutta ja varainhoidollista tehokkuutta koskevien päämäärien saavuttamista ja
–
noudatetaan avoimuusperiaatetta, sellaisena kuin se on tarkemmin määritelty muun muassa tämän direktiivin 75 artiklassa.
(
1
)	EUVL C 138, 19.4.2021.